3. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 116/000/ΑΔ 406234 της 16/29 Ιουν. 1974 (ΦΕΚ Β΄ 657) Περί καθορισμού αρμοδίων δια την σύνταξιν και υποβολήν Φύλλων Ποιότητος Ανθυπασπιστών, Υπαξιωματικών και Δοκίμων Εφέδρων Αξιωματικών. Έχοντες υπ’ όψει: α)Το άρθρ. 3 του Ν.Δ. 2177/1952 "περί προσθήκης διατάξεών τινων εις τον υπ’ αριθ. 969/46 Α.Νόμον κλπ.". β)Τον Νόμ. 2342/53 "περί Ιεραρχίας, Προαγωγών και Καταστάσεων των Μονίμων Υπαξιωματικών της Ελληνικής Αεροπορίας", ως ετροποποιήθη υπό των Ν.Δ. 3064/54 και Α.Ν. 268/68. γ)Το Ν.Δ. 58/1968 "περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων. δ)Την υπ’ αριθ. Υ214762/1.7.64 Δ/γήν ΥΦΕΘΑ, "περί της Διοικητικής θέσεως και πειθαρχικής δικαιοδοσίας Δοκίμων Εφέδρων Αξιωματικών της Ελληνικής Αεροπορίας". ε)Το Ν.Δ. 445/74 άρθρ. 54, παρ. 2, αποφασίζομεν:  1.Καθορίζομεν τους αρμοδίους προς σύνταξιν και υποβολήν Φύλλων Ποιότητος δι’ Ανθυπασπιστάς, Υπαξιωματικούς και Δοκίμους Εφέδρους Αξιωματικούς, ως ακολούθως: α)Δια τους υπηρετούντας εις Σχηματισμούς και συγκροτήματα οι Διοικηταί τούτων, πλην των υπηρετούντων εις ΑΑ, 28ΤΑΔ, 30ΔΑΥ και 31ΔΑΕ, δια τους οποίους αρμόδιοι είναι οι οικείοι Διευθυνταί Επιτελικών Γραφείων ή Διευθύνσεων. β.Δια τους υπηρετούντας εις ανεξαρτήτους και εντεταγμένας μη ανεξαρτήτους Μονάδας οι Διοικηταί των Μονάδων τούτων. 2.Επί των ως άνω συντασσομένων δυσμενών Φ.Ποιότητος και Προτάσεων Προαγωγής γνωματεύει ο ιεραρχικώς προϊστάμενος Διοικητής ή Διευθυντής. 3.Αι σχετικαί ενδείξεις επί των ισχυόντων Φ.Ποιότητος και Προτάσεων Προαγωγής τροποποιούνται αναλόγως. 4.Τα μέχρι σήμερον υποβληθέντα Φ.Ποιότητος και Προτάσεις Προαγωγής βάσει της προηγουμένης οργανώσεως των Μονάδων θεωρούνται έγκυρα. Η παρούσα δημοσιευθήτω δια της Εφημερίδος της Κυβερνήσεως. 